66 Dr. NAGY JENŐ 



ragyognak : e ragyogó levelek és a nagyszámú fehér vízirózsa közepette 

 ugy eltűnnek e madarak, hogy csak akkor vesszük észre őket, ha felrepülnek. 

 Egy meglőtt példányt is csak akkor találtam meg, amikor már úgyszólván 

 az orrom előtt volt. 



Platalea leucorodia-i csak messziről láttam kettőt az Otses felett, 

 A Jezerónál volt még 3 — 4 Phalacrocorax pygmaeus és két izben 2 Plegadis. 

 A mocsarak széiein a pocsolyákban igen sok Totanus, u. m. ochropus, 

 calidris, Pavoncella, s ezenkívül a Limosa aegocephala-\L 80 — 100-as 

 csapatai. Ezek feltétlen a Rét zsombékos helyein költöttek. Larus ridi- 

 bundus is van elég. Ardea cinerea csak 1 — 2 drb. A. purpurea már több, 

 Nycticorax griseus 4 — 6 drb. Igen sok a Circus aeruginosus. Botaurus 

 stellaris-ok még búgnak este felé, Acrocephalus arundinaceus és streperus 

 még néha-néha énekelnek. 



Másnap a gém-telepre megyünk. A telep, amelyet már a múlt 

 hónapban is meglátogattam, kb. 60 — 70 lépés hosszú és 40 lépés széles. 

 Kb. 60 — 80 fészek van itt egymástól 2 — 3 m. távolságra. Sok fióka már 

 annyira fejlett, hogy közeledtünkre kiszöktek a fészekből, s a fészek alatt 

 bujkálnak a vizben. Sok fészek azonban még egész friss, s ezekben még 

 tojások vannak. Több fészekben lyukasak a tojások, a mi Circus aerugi- 

 nosus tolvajságának +udható be. A legérdekesebb, hogy a gémtelep kellő 

 közepén egy Circus aeruginosus fészket találtam. A fészek egész alacsony, 

 1 m. átmérőjű, s látszik, hogy már régi. Oldala egészen be van futva a 

 Solanum nigrum virágos indáival. Két fiatal, már majdnem repülős fióka 

 van a fészekben, s egy záptojás, mely egészen el van temetve a törme- 

 lékben. A fészek közvetlen közelében gémfészkek vannak és csodálatos, 

 hogy mégis megtűrték e nagy tojásrablót. Valószínű, hogy a héjjá az ő 

 régi fészkén már javában költött mikor a gémek ide telepedtek, s igy nem 

 is tudták már őt elzavarni. 2 Circus aeruginosus és 96 Ardea purpurea 

 fiókot gyűrűztem meg a telepen. 



Itt a telepen a mocsár egy bűzhödt poshadt fertővé vált a gémek 

 piszkától és hulladékától ; a térden felül érő vizben annyi a pióca, hogyha 

 a lábamat felemeltem, 50 — 60 drb, is volt rátapadva a nadrágomra és 

 cipőmre, amelyek mind az utat keresték a testemhez. 



A következő napon, 24-én ismét a JezerótésazOtsest keressük 

 fel. Csak a régi megfigyelt fajok, 2 — 3 pár Plegadis, páronként, néhány 

 Platalea és ami itt bennt a Rétben nem oly közönséges, 12 drb Phalacro- 

 corax cardo húzott át magasan a Jezeró felett. Az Otses környéki barákban 

 roppant tömegekben vannak az Anas boschas-ok. A vihar zúgását véltük 

 hallani, amint az ezernyi kacsa egymásután szállt fel nádasok közti kisebb 

 pocsolyákból. Az Otses víztükrének egyik részén kb. 100 — 120 drb. Podiceps 

 eristatus, fiatal, öreg, volt összevegyülve. A tó felett láttam még 1 Larus 

 argentatus cachinnans-t és pár Phalacrocorax pygmaeust. 



